- Hindi News
- National
- जयपुर में प्रदेश का पहला थाना, जहां सिर्फ महिला पुलिसकर्मी ही होंगी, किसी भी इलाके की महिलाएं दर्
जयपुर में प्रदेश का पहला थाना, जहां सिर्फ महिला पुलिसकर्मी ही होंगी, किसी भी इलाके की महिलाएं दर्ज करा सकेंगी केस
महिला दिवस पर 8 मार्च को होगा उद्घाटन
नया बैरक तैयार
इसथाने को महिला थाने की पुरानी बिल्डिंग में खोला जा रहा है। उसे नया रूप रंग दिया जा रहा है। आवश्यक निर्माण कार्य कराकर नया फर्नीचर नई जीप भी खरीदी गई है। सभी 22 महिला पुलिसकर्मियों के लिए नया बैरक भी तैयार किया गया है। विशेष महिला थाने की महिला सीआई बीना सिंह हाेंगी।
प्रदेशका पहला महिला विशेष थाना जयपुर में तैयार हो रहा है। इसकी खास बात यह होगी कि इसमें थानाधिकारी सहित पूरा स्टाफ महिला पुलिसकर्मियों का होगा और जयपुर के किसी भी इलाके की महिला यहां केस दर्ज करा सकेंगी। महिला हितों के लिए जयपुर कमिश्नरेट पुलिस ने यह बड़ा कदम उठाया है।
महिला दिवस पर 8 मार्च को सीएम वसुंधरा राजे इसका उद्घाटन करेंगी। थाने में इंस्पेक्टर सहित 22 महिला पुलिसकर्मियों को नियुक्त किया गया है। जरूरत पड़ने पर चार पुरुष पुलिसकर्मी भी दिए जाएंगे। इन्हें थाने की रिजर्व टीम में रखा जाएगा।
40 महिलाथाने हैं प्रदेश में
04महिलाथाने जयपुर में
28थानोंमें पुरुष इंचार्ज
12थानोंमें महिलाएं इंचार्ज
महिलाएं किसी भी समय बेहिचक दर्ज करा सकेंगी केस : कमिश्नर
जयपुरपुलिस कमिश्नर संजय अग्रवाल ने बताया कि यह थाना शुरू होने के बाद महिलाएं दुष्कर्म, अभद्रता, घरेलू हिंसा सहित अपनी समस्याएं निर्भीकता से पुलिस के सामने रख सकेंगी। थाना 24 घंटे चलेगा और महिलाएं किसी भी समय बेहिचक होकर अपनी समस्याएं सुना सकेंगी। हालांकि यह कमिश्नरेट के ईस्ट जिले में होगा, लेकिन जयपुर कमिश्नरेट के किसी भी क्षेत्र की महिलाएं सूचना दे सकेंगी। यह थाना महिलाओं और बच्चे के लिए क्राइसिस सेंटर के रूप में भी काम करेगा।
थाने में 22 पुलिसकर्मी होंगी। सीआई (सबसे दाएं)
tgl_Latn sot_Latn hin_Deva hin_Deva hin_Deva mag_Deva hin_Deva hin_Deva hin_Deva awa_Deva awa_Deva awa_Deva awa_Deva hin_Deva hin_Deva hin_Deva